钦定古今图书集成/明伦汇编/宫闱典/第010卷 > 《贺坤成节表》前人
## 钦定古今图书集成/明伦汇编/宫闱典/第010卷 > 《贺坤成节表》前人

臣轼言：“仁惟天助，寿不假于祷祈；泽在民心，言自成
于《雅》《颂》。恭临诞月，仰祝圣期，虽凡庶之何知，亦臣子
之常分。”〈中谢〉恭惟太皇太后陛下，储神天地，托国祖
宗。元勋本自于无心，神智实生于“至静。同守大器，于
兹六年。放亿万之羽毛，未若消兵以全赤子；饭无数
之缁褐，岂如散廪以活饥民。”臣躬领郡符，目睹兹事载瞻象阙，阻奉瑶觞。嘉与海隅之人，同罄华封之祝。